Paterna organitza un taller de prevenció per a lluitar contra consum juvenil de marihuana
23/02/2016

# Paterna organitza un taller de prevenció per a lluitar contra consum juvenil de marihuana

[![Paterna organitza un taller de prevenció per a lluitar contra consum juvenil de marihuana](/images/noticias/recurso/marihuana.jpg)](/images/noticias/recurso/marihuana.jpg)

23.02.2016

La jornada tindrà lloc el pròxim 3 de març, a partir de les 18 hores en la seu de la UPCCA, situada en la Plaça del Poble

L'Ajuntament de Paterna, a través de la Unitat de Prevenció Comunitària en Conductes Addictives (UPCCA), ha organitzat un curs per a conscienciar als joves del municipi sobre els efectes del consum de marihuana. La jornada tindrà lloc el pròxim 3 de març, a partir de les 18 hores, en la seu de la UPCCA situada en el número 1 de la Plaça del Poble.

Segons ha assenyalat el regidor de Protecció a les Persones, Ocupació i Participació Ciutadana, Julio Fernández, “la marihuana és la droga més consumida entre els joves d'entre 12 i 16, amb més d'un 26% de joves consumidors”, una xifra que, en paraules del regidor, “segueix sent massa elevada, per aquest motiu aquest curs tinga com a públic objectiu precisament a aquest col•lectiu de joves per a prevenir-los del seu consum”.

Existeix la marihuana terapèutica?, és menys perjudicial consumir marihuana o tabac? o la marihuana crea una addicció real? són algunes de les preguntes a les quals es donarà resposta en aquesta jornada. A més, també se celebrarà un taller dinàmic i participatiu en el qual els assistents podran plantejar tots els dubtes que tinguen respecte al tema.

Les inscripcions per a aquest curs són gratuïtes i podran realitzar-se a través de la seu virtual de la web municipal wwww.paterna.es.